হোলন আইকিউ ২০২৩: শীর্ষ ১০০ এডটেক স্টার্টআপের ৭টি বাংলাদেশি
দক্ষিণ এশিয়ার শীর্ষ ১০০ এডটেক (শিক্ষা খাতে প্রযুক্তির ব্যবহার সংশ্লিষ্ট) স্টার্টআপ প্রতিষ্ঠানের তালিকায় স্থান পেয়েছে বাংলাদেশের সাত প্রতিষ্ঠান। এই তালিকাটি প্রকাশ করেছে হোলন আইকিউ নামের একটি বৈশ্বিক প্ল্যাটফর্ম।
হোলন আইকিউ একটি বুদ্ধিবৃত্তিক প্ল্যাটফর্ম। ডেটা বিশ্লেষণের মাধ্যমে তারা বিভিন্ন প্রতিষ্ঠানের বৈশ্বিক প্রভাব পরিমাপ করে থাকে। প্রতি বছর এই প্ল্যাটফর্ম সেরা স্টার্টআপের তালিকা প্রকাশ করে।
এবারের তালিকায় যেসব বাংলাদেশি প্রতিষ্ঠান স্থান পেয়েছে:
টেন মিনিট স্কুল, অপার'স ক্লাসরুম, শিখো ও সহপাঠী
সায়েন্স বি ও কোডার্সট্রাস্ট
এডুটেকস
হোলোন আইকিউর দেওয়া তথ্য অনুযায়ী, এশিয়া এডটেক ১০০ তালিকার মূল লক্ষ্য ছিল 'এই অঞ্চলে শিক্ষা, শিক্ষাদান ও দক্ষতা উন্নয়নের সঙ্গে জড়িত নতুন, দ্রুত প্রবৃদ্ধিশীল ও উদ্ভাবনী স্টার্টআপ প্রতিষ্ঠানগুলোকে চিহ্নিত করা।'
এই তালিকা তৈরিতে প্ল্যাটফর্মের ইমপ্যাক্ট ইনটেলিজেন্স সিস্টেম ব্যবহার করা হয়েছে। সংগে যোগ করা হয়েছে এই প্রতিষ্ঠানটির নিজস্ব কর্মী ও স্থানীয় বাজারের বিশেষজ্ঞদের মতামত ও যাচাই-বাছাই। এই তালিকায় ১০ বছর ধরে বাজারে আছে এমন স্টার্টআপ বা যেগুলোকে অন্যান্য প্রতিষ্ঠান কিনে নিয়েছে বা তাদের নিয়ন্ত্রণ নিয়েছে, সেগুলোকে বিবেচনা করা হয়নি।
ইংরেজি থেকে ভাবানুবাদ করেছেন সঞ্জয় দত্ত

দক্ষিণ এশিয়ার শীর্ষ ১০০ এডটেক (শিক্ষা খাতে প্রযুক্তির ব্যবহার সংশ্লিষ্ট) স্টার্টআপ প্রতিষ্ঠানের তালিকায় স্থান পেয়েছে বাংলাদেশের সাত প্রতিষ্ঠান। এই তালিকাটি প্রকাশ করেছে হোলন আইকিউ নামের একটি বৈশ্বিক প্ল্যাটফর্ম।